
Νόμιμα αναγνωρισμένη επαγγελματική Ομοσπονδία με την υπ’ αριθμ.16/2017 διαταγή του Ειρηνοδικείου Χαλανδρίου, καταχωρημένη στα βιβλία Ομοσπονδιών του Πρωτοδικείου Αθηνών με αριθμό μητρώου 844 και αριθμό βιβλίου συνδικαλιστικών οργανώσεων 6390. 
Ηλεκτρονική διεύθυνση: www.pomens.gr – facebook ΠΟΜΕΝΣ 
 Email: info@pomens.gr
     Αθήνα, 03 Απριλίου 2020
                                         ΑΝΑΚΟΙΝΩΣΗ

            Συναδέλφισσες – Συνάδελφοι,

            Ως Πανελλήνια Ομοσπονδία Ενώσεων Στρατιωτικών – ΠΟΜΕΝΣ, δηλώνουμε την ικανοποίηση μας για την αποδοχή και υλοποίηση του αιτήματος  μας ως προς την καταβολή του ποσού των 120,00 ευρώ σε στρατιωτικό προσωπικό, που είχε αρχικά εξαιρεθεί από την πληρωμή του εν λόγω ποσού.
            Δώσαμε από την πρώτη στιγμή τη μάχη της διεκδίκησης με την κατάθεση συγκεκριμένων προτάσεων με τα σχετικά έγγραφα https://www.pomens.gr/enimerosi/epistoles/934-120   https://www.pomens.gr/enimerosi/deltia-typou/962-120, γιατί ενώ το Υπουργείο Εθνικής Άμυνας ενέκρινε ανακατανομές πιστώσεων του προϋπολογισμού ύψους 10 εκατ. Ευρώ, ώστε να προχωρήσει άμεσα η έκδοση διαταγών αποζημίωσης για την εκτέλεση υπηρεσίας ύψους 120,00€, τόσο προς το Στρατιωτικό όσο και προς το Πολιτικό Προσωπικό των Ενόπλων Δυνάμεων, τα Γενικά Επιτελεία εξαίρεσαν αρχικά και συνέχιζαν να εξαιρούν μέχρι και σήμερα ορισμένες κατηγορίες συναδέλφων μας (Άδεια Ανατροφής Τέκνου, ΕΟΔ, κλπ).

    Η δικαίωση αυτή, αποτελεί μια σημαντική οικονομική βοήθεια και ηθική αναγνώριση τόσο για τους συναδέλφους μας που έλαβαν τα χρήματα που δικαιούνταν όσο και για όλους εμάς, που μέσω της συλλογικής μας εκπροσώπησης επικυρώνουμε πανηγυρικά την πλήρη και αδιαμφισβήτητη αναγνώριση της ΠΟΜΕΝΣ και των Ενώσεων μας που συμμετείχαν σε αυτήν, από όλους τους αρμόδιους θεσμικούς φορείς.

